**УТВЪРЖДАВАМ**

**РЕКТОР НА ТУ-Варна:**

**/проф. д-р инж. Венцислав Вълчев/**

**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА ФИНАНСИРАНЕ НА ПРОЕКТИ ЗА ПОДПОМАГАНЕ НА КЛУБНАТА ДЕЙНОСТ В ТУ-ВАРНА – 2019ГОД.**

1. Конкурсът за «Проекти за подпомагане на клубната дейност» се организира съгласно заповед № 160/29.03.2019 г. на ректора на университета.
2. Целта на конкурса е да се подкрепят и подпомогнат научните изследвания на клубните колективи в ТУ-Варна.
3. За участие в конкурса се допускат предложения на колективите на официално откритите клубове в университета.
4. Финансирането на проектите е за: научни и експериментални изследвания; апаратура, софтуерни продукти; организиране и участие в научни форуми и други публични изяви, свързани с клубната дейност; публикации.
5. Ръководител на договора е научният ръководител на клуба. Председателят на клуба е отговорен изпълнител по договора.
6. Проектът е с продължителност 1 година и стойност до 3000 лева.
7. Професионалното направление и неговия шифър се определят от «Класификатора на областите на висше образование и професионалните направления» (обн., ДВ, бр. 64 от 2002 г.; Решение № 10827 на Върховния административен съд от 2003 г. - бр. 106 от 2003 г.; изм. и доп., бр. 32 и 94 от 2005 г.) в съответствие с насочеността на тематиката на проекта.
8. Освен членовете на клуба за участие в разработките могат да бъдат привличани преподаватели, изследователи, докторанти и студенти от ТУ-Варна и други научни организации и университети.
9. Дълготрайните активи са: материални – машини, оборудване и системи с цена на придобиване над 1200 лв., както и компютърни конфигурации над 600 лв. и нематериални – софтуер, независимо от цената му.
10. Проектът се води към основното звеното, в което работи ръководителят на проекта. Към това звено се завеждат дълготрайните активи, придобити по договора.
11. Краткотрайните материални активи са: инструменти, материали и консумативи, чиято единична цена на придобиване е под 1200 лв. и не влизат в състава на друг агрегат или машина.
12. Всяко предложение за финансиране на проект трябва да съдържа спецификация на предвидени за закупуване активи.
13. Ако е предвидено закупуване на компютри и периферни устройства (принтери, скенери или комбинирани устройства; мултимедии и др.), към спецификацията е необходимо да се приложи обосновка, приета от конкурсната комисия и съвета на основното звено, относно необходимостта от закупуването на тази техника за постигане целите на предлагания научен проект.
14. Ако се планира закупуване на софтуер е необходимо в спецификацията да се укажат условията за неговото ползване и поддържане.
15. Предложенията за проектите трябва да са разработени според поместените в сайта на Университета бланки и внесени в канцеларията на основното звено в един екземпляр до 11.04.2019г. и изпратени на електронен адрес nis@tu-varna.bg
16. Всяко предложение за проект се рецензира от двама рецензенти, които са хабилитирани лица (по изключение единият може да бъде нехабилитиран, но доктор) като поне един от тях не е на трудов договор в ТУ-Варна. Рецензентите се предлагат от Конкурсната комисия на съответното основно звено и се утвърждават от Централната конкурсна комисия. Не може да бъде рецензент: член на първичното звено (катедра, секция), от което е ръководителят на разглеждания проект; ръководител на проект от същия конкурс; член на конкурсните комисии.
17. Предложенията, заедно с двете рецензии, протоколът на конкурсната комисия на основното звено, протоколът от заседанието на съвета на звеното и протоколът от заседанието на студентския съвет се представят в Централната конкурсна комисия до 25.04.2019 г.
18. За основните звена с безкатедрена структура (колежи и департамент) рецензентите се предлагат от съвета на звеното. Предложенията, заедно с двете рецензии, протокола от съвета на основното звено и протокола от студентския съвет се внасят в ЦКК до 25.04.2019 г.
19. Всяко предложение се придружава с доклад на декана/директора на съответното основно звено: факултет, колеж, департамент и доклад от председателя на студентския съвет.
20. За всяко класирано от Централната конкурсна комисия предложение за финансиране на проект в СВК (стая 208М) в срок до 07.05.2019 г. се представя проект на договорна документация (четири екземпляра договор, два екземпляра спецификация, работна програма и план-сметка), подписана от ръководителя на основното звено, председателя на студентски съвет, ръководителя на проекта и председателя на клуба. Формата на бланката на договора е поместена на сайта на Университета.

 ЗАМ.РЕКТОР ННППД:

 /доц. д-р инж. Т. Ганчев/